මහනුවර දිස්ත්‍රික් මේස පන්දු සංගමය සංවිධාන කරන මධ්‍යම පළාත් මේස පන්දු තරගාවලිය අද (31) සහ හෙට (01) දෙදින දොළුව ජගත් රාජපක්ෂ අන්තර්ජාතික මේස පන්දු ක්‍රීඩාංගණයේදී පැවැත්වේ.එස්.එම්.එස්. හෝල්ඩින්ස් අභියෝගතාව සඳහා වන තරගාවලියට මහනුවර, නුවරඑළිය හා මාතලේ දිස්ත්‍රික් නියෝජනය කරමින් තරගකරුවන් 500ක අධික පිරිසක් සහභාගී වීමට නියමිතය.තරගාවලියේ ජයග්‍රාහකයන්ට ත්‍යාග හා සහතික ප්‍රදානයත්, විවෘත අංශයේ තරගකරුවන් දිරිගැන්වීමට එහි ජයග්‍රාහකයන්ට මුදල් ත්‍යාග පිරිනැමීමත් අග්‍රාමාත්‍ය පෞද්ගලික ලේකම් නීතිඥ අනුරාධ ‍ලංකා ජයරත්න මහතා ප්‍රධානත්වයෙන් සිදු කෙරේ..